Kokandus

**Kokandus** ehk **kokakunst** ehk **kulinaaria** on toidu valmistamisega seotud teadmistevaldkond ja tegevusharu. Kokanduse kohta kasutatakse mõnikord ka sõna "gastronoomia", mis tähendab eelkõige toiduainete ja toiduvalmistamise tundmist, kuid ka oskust valmistada peeni toite ja peente toitude harrastust. Elukutselist kokandusega tegelejat nimetatakse tavaliselt kokaks; gastronoomiks nimetatakse tavaliselt harrastajat. 

Kokandus hõlmab nii vajalikke teadmisi toiduainetest, toiduainete ettevalmistamise ja toiduvalmistamise meetoditest kui ka teadmisi hügieenist, toitumisteadusest ja -tavadest ning toiduvalmistamise käigus toidus toimuvatest keemilistest ja füüsikalistest protsessidest. Eri maade kokanduses kasutatakse väga erinevaid võtteid ja toiduaineid, ühe maa või rahva kokandustraditsiooni nimetatakse rahvusköögiks. Viimastel sajanditel on kujunenud välja ka rahvusköökideülesed kokandustraditsioonid nagu *fusion* ja molekulaargastronoomia.

Kokandust õpetatakse nii kutseharidusena kui ka harrastajatele mõeldud kokanduskursustel. Elukutseliselt kokandusega tegelejalt nõutakse enamikus riikides kvalifikatsioonitunnistust. Suurem osa elukutselistest kokkadest töötab toitlustus- ja majutusettevõtetes (nn HoReCa-sektor – *hotels*, *restaurants*, *catering*).

Eesti kutsekoolides on kokandus üks populaarsemaid erialasid, seda õpetatakse näiteks Tallinna Teeninduskoolis ja Tartu Rakenduslikus Kolledžis. Kokanduskursusi korraldab näiteks Tartu Rahvaülikool.

## [[Rahvusköök|Rahvusköögid]]
* Ameerika köök
* Armeenia köök
* Aserbaidžaani köök
* Balkani köök
* Baškiiri köök
* Eesti köök
* Filipiinide köök‎
* Gruusia köök
* Hiina köök
* Hispaania köök
* India köök
* Itaalia köök
* Jaapani köök
* Kambodža köök
* Kreeka köök
* Kreooli köök
* Läti köök
* Lombardia köök
* Malai köök
* Malaisia köök
* Norra köök‎
* Prantsuse köök
* Rootsi köök‎
* Saksa köök
* Seto köök
* Soome köök
* Taani köök‎
* Tex-mex
* Tšehhi köök
* Ukraina köök‎
* Ungari köök
* Vana-Rooma köök
* Vene köök
* Vietnami köök‎

## Toidu valmistamise meetodid

Aurutamine - Blanšeerimine - Deglasseerimine - Flambeerimine - Fondüü - Fermenteerimine - Frittimine - Gratineerimine - Grillimine - Hakkimine - Hapendamine - Hautamine - Keetmine - Kokkukeetmine - Konserveerimine - Koorimine - Kupatamine - Külmutamine - Küpsetamine - Maitsestamine - Marineerimine - Passeerimine - Paneerimine - Pinnakääritamine - Pošeerimine - Praadimine - Põhjakääritamine - Püreestamine - Raklett - Röstimine - Soolamine - Vahustamine - Vokkimine

## Toiduvalmistamise vahendid
Ahjupann

Elektripliit

Gaasipliit - Grillvarras 

Kapsaraud - Kastrul - Kirn - Konserviavaja - Krokkpott - Kulp - Köögikaalud - Köögikombain - Kööginoad - Küpsetuskott - Küpsetuspaber - Küpsetusplaat

Pann - Pott - Praeahi 

Salatikuivati - Samovar - Sausegur - Survekeedupott - Sõel

Tainarull

Vispel

## [[Tee (jook)|Tee]]d

Aromatiseeritud tee - Earl Grey - Gunpowder - Jasmiinitee - Lapsong Souchong - Mate - Oolong - Piparmünditee - Roheline tee - Sencha - Sinililletee -Tseiloni tee

## [[Lauakatmine]]

Kauss - Samovar - Söögipulgad

## Maitseomadused
*Magusus
*Hapusus
*Soolasus
*Magedus
*Mõrusus
*Umami

## Vaata ka
* *[[À la carte]]*
* Eesti Kulinaaria Instituut
* Eesti Peakokkade Ühendus
* kiirtoit
* kokanduse mõistete loend
* kokaraamat
* kokk
* toitude ja toiduainete loend
* Uus Põhjala Toit
* Välitingimustes toiduvalmistamine

## Viited

## Kirjandus
* Helle Aso. "Kokandus". Maalehe Raamat 2001.
* "Inglise-eesti-inglise kokandussõnastik". Menu 2010.
* Tiit Kändler. "Köögifüüsika: Kokanduse kuuemõõtmeline maailm". Menu 2014.